71শুবা NSSO সর্ভে ওন এজুকেসন 2014গী মতুংইন্না, খুঙ্গংগী য়ুমথোংশীংগী মনুংদা 6% খক্তদা কম্প্যুটর অমা লৈ। মসিনা তাক্লি মদুদি খুঙ্গংগী য়ুমথোং ক্রোর 15 হেনবদা (য়ুমথোং ক্রোর 16.85গী @ 94%) কম্প্যুটর লৈতে অমসুং য়ুমথোংশীং অসিগী মনুংদা অয়াম্বদি দিজিটেলি ইলিটরেট ওইবা য়াবগী ওইথোকপা লৈ। দিজিটেল ইন্দিয়া প্রোগ্রামগী মখাদা হৌদোকপা প্রধান মন্ত্রি গ্রামিন দিজিটেল সুরক্ষা অভিয়ান (PMGDISHA)না খুঙ্গংগী লমদা লৈরিবা য়ুমথোং ক্রোর 6পু কোনশিন্দুনা মখোয়বু দিজিটেলি লিটরেট ওইহনগনি।
মসিগী মমাংদা, সরকারনা লৈবাক অসিদা লৈরিবা রাজ্যশীং/ UTশীংদা লৈরিবা অঙ্গনৱাদি অমসুং ASHA ৱার্করশীং অমসুং ওথোরাইজ তৌরবা রেসন দিলরশীং য়াউনা মীওই লাখ 52.5দা IT ত্রেনিং পীদুনা অমদি নন- IT লিটরেট সিটিজেনশীংবু IT লিটরেট ওইহন্নবা ত্রেনিং পীদুনা মখোয়বু দেমোক্রেটিক অমসুং দিভেলপমেন্ট প্রোসেসতা এক্টিভ অমসুং ইফেক্টিভ ওইনা শরুক য়াবা ঙমহনবা অমসুং মখোয়গী হিংনবগী লম্বী হেনগৎহন্ননবগী পান্দমগা লোয়ননা নেসনেল দিজিটেল লিটরেসি মিসন নত্ত্রগা দিজিটেল সাক্ষরতা অভিয়ান (DISHA) নত্ত্রগা নেসনেল দিজিটেল লিটরেসি মিসন (NDLM) ইমপ্লিমেন্ট তৌখ্রে।
দিজিটেল লিটরেসি হায়বসি ইন্দিভিজুএলশীং অমসুং কম্যুনিটিশীংনা পুন্সিগী ফিভমশীংদা অর্থ থোক্না থবক পাংথোক্নবগীদমক দিজিটেল টেক্নোলোজিশীং খংবা অমসুং শিজিন্নবা ঙম্বা অদুবুনি। দিজিটেলি লিটরেট ওইবা মীওইশীংনা কম্প্যুটরশীং/ দিজিটেল এক্সেস দিভাইসশীং (টেব্লেট, স্মার্ট ফোন অসিনচিংবা) শিজিন্নবা, ইমেইলশীং থাবা অমসুং ফংবা, ইন্টরনেট শিজিন্নবা, গবর্নমেন্ট সর্ভিসশীং এক্সেস তৌবা, ইনফোর্মেসন য়েংবা, কেসলেস ত্রাঞ্জেক্সনশীং পাংথোকপনচিংবা হৈগনি অমসুং জাতি শেমগৎপগী থবক্তা এক্টিভ ওইনা পার্টিসিপেট তৌবা ঙম্নবা IT শীজিন্নগনি।
MGDISHA অসি পৃথীবীগী খ্বাইদগী চাউবা দিজিটেল লিটরেসি প্রোগ্রামশীংগী মনুংদা অমা ওইগনি হায়না পানরি। স্কিম অসিগী মখাদা FY 2016-17দা কেন্দিদেট লাখ 25; FY 2017-18দা লাখ 275; অমসুং FY 2018-19দা লাখ 300 ত্রেন তৌগনি। লমদমশীংদা চাং মান্ননা য়ৌশিন্নবগীদমক, গ্রাম পঞ্চায়ত 250,000গী মনুংদা অমমমনা চাংচত্তা কেন্দিদেট 200-300 ফাউবা রেজিষ্টর তৌহনগনি।
মিনিষ্ট্রি ওফ ইলেক্ত্রোনিক্স অমসুং ITগী মপুংফাবা সুপরভিজন মখাদা ষ্টেটশীং/ UTশীংগা, মখোয়গী দেজিগনেটেদ ষ্টেট ইমপ্লিমেন্টিং এজেন্সিশীং, দিষ্ট্রিক্ট ই-গবর্ণান্স সোসাইটি (DeGS), অসিনচিংবগী খুত্থাংদা খুৎশম্নদুনা স্কিম অসি ইমপ্লিমেন্ট তৌগনি।
সোর্স: PMGDISHA
অকোনবা শেমদোকখিবা : 4/28/2020
mni_Beng mni_Beng mni_Beng mni_Beng mni_Beng lua_Latn mni_Beng